નહુષરાજા આ સાંભળ્યું એટલે તેણે સપ્તઋષિને બોલાવ્યા અને પોતે પાલખીમાં બેઠો અને તેમને આ પાલખી ઉપાડવાનો હુકમ કર્યો. હવે, નહુષરાજાની આંખ ઉપર ભોગ-વિલાસના પડળો ચડયા છે, વાસનાના એ પડળોથી તે ઋષિઓનું તપ જોઈ નથી શકતો તેને હવે ઈન્દ્રાણી પાસે પહોંચવાની તાલાવેલી લાગી છે. આ તાલાવેલીમાં તેણે પાલખીમાંથી પગ લાંબો કરી અગત્સ્ય ઋષિને પોતાનો પગ અડાડી બોલ્યો, ‘જલદી કરો…જલદી પગ ઊપાડો…’ નહુષનો આવો અનાદર જોઈ અગત્સ્ય ઋષિએ તેને શાપ આપ્યો કે, ‘જા તું સર્પ થા.’ અગત્સ્ય ઋષિના શાપથી નહુષ હવે સર્પ થયો છે. ત્યારબાદ સર્વ ઋષિઓ ઈન્દ્ર પાસે ગયા તેમણે અશ્વમેઘ યજ્ઞા કર્યો બ્રાહ્મણોને તેમજ અન્ય ઋષિ- મર્હિષઓને ખૂબ જ રાજી કર્યા તેમનું પૂજન કર્યું, સર્વને દાન-દક્ષિણા આપી અને ઈન્દ્રને બ્રહ્મહત્યાના પાપથી મુક્તિ અપાવી પાછા સ્વર્ગમાં લઈ ગયા.